Abdulaziz Kamilov Pokiston Tashqi ishlar vaziri bilan uchrashdi

2021 yilning 25 avgust kuni O`zbekiston Respublikasi Tashqi ishlar vaziri Abdulaziz Kamilov mamlakatimizga amaliy tashrif bilan kelgan Pokiston Islom Respublikasi Tashqi ishlar vaziri Shoh Mahmud Qurayshiy bilan uchrashuv o`tkazdi.
Muzokaralar chog`ida ko`p qirrali O`zbekiston-Pokiston strategik sheriklik munosabatlarining hozirgi holati va rivojlanish istiqbollari muhokama qilindi.
Muzokaralar davomida oliy darajadagi muzokaralarda erishilgan kelishuvlarni o`z vaqtida va sifatli bajarish muhimligi bo`yicha umumiy fikr bildirildi.
Mintaqaviy masalalarga, jumladan, Afg`onistondagi vaziyatga alohida e`tibor qaratiladi. Bu mamlakatda ziddiyatlarning kuchayishining oldini olish va milliy kelishuvga erishish uchun yordam ko`rsatish bo`yicha sa`y-harakatlarni birlashtirish muhimligi qayd etildi.
Qo`shma infratuzilma va investisiya loyihalarini amalga oshirish yuzasidan fikr almashildi.
Turli darajadagi bo`lajak aloqalarning jadvali va tashkiliy jihatlari ko`rib chiqildi.